钦定古今图书集成/明伦汇编/闺媛典/第088卷 > 江迥妻夏氏
## 钦定古今图书集成/明伦汇编/闺媛典/第088卷 > 江迥妻夏氏

按《安庆府志》：“夏氏，名诰，桐城人。廪生江迥妻，黄陂丞
统春女也。迥甲午应试江南，殁于邸舍。诰誓从夫地
下勺水不入口，榇归河下，家人未知，诰忽起沐浴更
衣，向木主再拜曰：‘吾其从吾夫矣’。时绝粒已七日，仰
天一恸而死，年二十八。直指刘宗韩以事闻，诏旌其
闾。诰有姊，适儒生潘培，年二十三而寡，守志十七年”
而卒。